Bybel-Media Nuusbrief: 7 Mei 2018
Nuusbrief 8 / 2018
Lees in die Junie-uitgawe van LiG ...
.......waar Nadine Blom vertel hoe sy besef het dat God lief is vir stukkende mense.
Skrywer en skilder, Carina Stander, vertel ook hoe haar ouers haar andersheid gevier het.
Ons leer oor wat die Bybel oor die hemel sê? En vind uit wat God ons oor pa-wees leer.
Ons gee ook raad as jou geliefde aan Alzheimersiekte ly. En gesels met 60-plussers wat die lewe aangryp en vier!
LiG gesels met kenners en ouers oor huiswerk op laerskool – is dit die moeite werd? Ons gee raad oor hoe om kreatiewe kinders groot te maak (hulle presteer beter!) en sien hoe #imagine jonges laat droom en dien.
Mosaïek van Maria - Lisel Joubert
Lisel Joubert vertel sy wou al lankal ŉ boek oor Maria skryf. Om verskeie redes: Sy is Jesus se ma, maar ook ŉ doodgewone meisie wat deur ŉ engel verras is. Sy is die vrou in die Jesusverhaal. Sy was nog altyd vir baie mense ŉ ware toonbeeld van geloof. Natuurlik dra sy ook ŉ stukkie gevaar in haar.
Lisel Joubert is ŉ teoloog en ­predikant in die NG gemeente Gansbaai. Sy het ŉ dok­tors­­graad in Ou Testament ver­werf. Haar pas­sie is om mense te leer hoe om die Bybel beter te verstaan en om hulle bekend te stel aan die ryk geskiedenis van die Christe­like tradi­sie.